section_heading: Mladost
paragraph_text: U jesen 1967. se zaposlio kao asistent matematike na sveučilištu Berkeley u Kaliforniji. Njegova odvojenost od ljudi rezultirala je negodovanjem među studentima iako su ga kolege cijenile. 1969. je dao ostavku bez objašnjenja. Calvin Moder, tadašnji čelnik odjela, kasnije je ustvrdio da je Kaczynski, s obzirom na svoju impresivnu doktorsku tezu i prateće publikacije, mogao napredovati i do danas se uvrstiti među rukovodeće osoblje fakulteta. Nakon odlaska nije više imao trajnog zaposlenja, živio je skromno u zabačenoj kolibi, uz povremene poslove dobivao i nešto financijske pomoći od obitelji; neko vrijeme je radio s ocem i bratom u tvornici.